es en eo eo eo eo eo it lt eu eo eo es eo eo eo eo eo eo en eo eo es eo eo eo eo eo eo it eo hbs_lat eo it it eo eo es eo eo eo it eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo ro eo eo eo eo eo eo eo eo eo eo eo eo eo eo eo eo eo en eo eo eo eo eo eo eo en eo eo eo eo eo eo eo en eo en eo
La himno "Purega Virgulino" en Esperanto | Kristana ortodoksa rondo esperantista
Hungaraj sanktuloj I.:Sankta Moseo Ugrin, Sanktaj Efremo kaj Georgo
La alveno de la Sankta Virgulino al Zaragozo
Niaj celoj kaj rimedoj. Privata diskuto kun patro Taŭrion.
"Transfiguriĝo" - ĉu la termino estas herezeta?
La himno "Purega Virgulino" en Esperanto
Submitted by Taŭriono on Dim, 04/07/2013 - 00:17
Hodiaŭ estas la festo de Anunciacio en kelkaj Ortodoksaj eklezioj. Jes, nur en kelkaj, ĉar la kalendara afero estas iom komplikita en la Ortodoksujo. Multaj ortodoksaj eklezioj sekvas iom modifitan gregorian kalendaron, dum la rusa kaj kelkaj aliaj ortodoksaj Eklezioj plu sekvas malnovan julian kalendaron, kies diferenco disde la gregoria nun estas 13 tagoj. Tial la ortodoksuloj en Grekujo festis la Anunciacion 13 tagojn antaŭe, dum ni en Rusio festas ĝin hodiaŭ, la 7-an de Aprilo laŭ la gregoria kalendaro. Honore al ĉi tiu tago mi petis kelkajn studentojn de Moskva teologia akademio plenumi en Esperanto konatan grekan himnon "Purega Virgulino", greke - ἉYvὴ Πapθέvn (Agni Parthene). Traduko de la teksto estas mia, kantas seminaria ĥoro, gvidata de Eŭgeno Zajĉikov. La knaboj NE estas esperantistoj, tial mi petas pardoni al ili kelkajn erarojn. La teksto estas tre longa por homo, kiu ne konas Esperanton kaj tian registraĵon ne eblas fari poparte: se oni eraris, necesas eki ekde la komenco. Do, mi ne povis jam postuli pluan poluradon de la teksto. Memoru, ke la knaboj kantas tute senpage ;-) Do, kiel ajn, mi esperas, ke ĉi tiu malgranda muzika donaco estos bonvena inter kristanaj esperantistoj.
Purega Virgulino, Mastrino Dionaska!
Virgulin', Patrin', Mastrino, ĉionrosiga lano.
Pli alta ol ĉielo, pli brila ol la suno.
Ĝoj' de virgulinaroj, Mastrino de l' anĝeloj.
Ol la ĉiel' pli hela, pli pura ol la lumo.
Ol la ĉiela legiar' Vi estas plie sankta.
Maria, Ĉiamvirgulin', de l' mondo Sinjorino.
Senmanka pura fianĉin', Mastrino plejsanktega.
Maria fianĉinestrin', de nia ĝojo kaŭzo.
Junino pia kaj Reĝin', Patrino supersankta.
Pli honorinda ol l' keruboj, sen kompar' pli glora.
Mastrino de l' serafoj kaj de l' senkorpaj tronoj.
Ho kanto de l' keruboj, ho himno de l' anĝeloj.
Jubilo de l' serafoj, de l' ĉefanĝeloj ĝojo.
Vi ĝoju, pac' kaj ĝojo, haveno de la savo.
Loĝejo sankta de la Vort', ho floro de malputro.
Ho paradizo de gajec', kaj de l' eterna vivo.
Ho ligno de la vivo, ho fonto de l' senmorto,
Mastrino, Vin plorpetas mi, kaj Vin mi nun alpreĝas.
Ho Tutestrin', kun pia tim' mi petas Vian gracon.
Junulino senmakula, kaj Sinjorin' sanktega.
Mi varme nun alpreĝas Vin, ho templo sanktigita.
Akceptu kaj protektu Vi min kontraŭ l' malamiko.
Estigu heredanto min de la eterna vivo.
Ensalutu por aldoni komentojn
Permalink Submitted by Jairo Augusto d... (ne validita) on Dim, 04/07/2013 - 02:57.
Saluton!Mia nomo estas Ĵajro mi estas brazilana viro el urbo San Paŭlo ŝtato San Paŭlo, 46 jaraĝa.Mi gratulas vin pro la belega laboro.Mi ne sukcesis elteni la larmojn. Tiu muziko estas tre kortuŝa. Gratulojn, gratulojn!
Ensalutu por aldoni komentojn
Dankon, Ĵairo, pro via
Permalink Submitted by Taŭriono on Dim, 04/07/2013 - 15:31.
Dankon, Ĵairo, pro via komento. Estas grave por ni scii, ke nia laboro ne vanis.
Ensalutu por aldoni komentojn
Patro, mian dankegon al vi
Permalink Submitted by Yakunin on Sab, 04/13/2013 - 10:14.
Patro, mian dankegon al vi ankaŭ!!!
Ensalutu por aldoni komentojn
Permalink Submitted by Taŭriono on Ven, 05/03/2013 - 22:21.
Ensalutu por aldoni komentojn
Permalink Submitted by Pal Gajdos on Lun, 02/20/2017 - 23:03.
Bela kanto, plaĉas al mi same kiel la greka originalo. Gratulojn, samideanoj!
Ensalutu por aldoni komentojn